Llenwch y tabl dros y ddalen, gan ddarparu cymaint o fanylion â phosib am eich rhesymau dros ofyn am wiriad DBS. Mae angen i Met Caerdydd sicrhau bod y lefel angenrheidiol o wiriad yn cael ei chyflawni ac nad oes ‘gor-wirio’ yn digwydd. Nid yw cael cyswllt â phlant neu oedolion sy’n agored i niwed fel rhan o’ch rôl o reidrwydd yn cyfiawnhau’r rheswm dros gael gwiriad Manylach.

Wrth nodi'ch rheswm dros ofyn am wiriad DBS, ystyriwch y pwyntiau isod.

* **Gwiriad Manylach y Gweithlu Plant**. Y cyfiawnhad dros y lefel hon o wiriad yw bod yr unigolyn mewn cysylltiad â phlant, neu’n mynd i mewn i sefydliad penodedig, a allai ddod â nhw i gysylltiad â phlant.

*Y sefydliadau penodedig yw ysgolion, unedau atgyfeirio disgyblion, academïau, ysgolion meithrin, sefydliadau Addysg Bellach sy’n bennaf ar gyfer plant, sefydliadau cadw plant, cartrefi plant, canolfannau plant (yn Lloegr), ysbytai plant (yng Ngogledd Iwerddon) a lleoliadau gofal plant gan gynnwys meithrinfeydd.*

* **Gwiriad Manylach y Rhestr Gwahardd Plant**. Y cyfiawnhad dros y lefel hon o wiriad yw bod yr unigolyn mewn cysylltiad â phlant o leiaf unwaith yr wythnos, bob wythnos o bedwar diwrnod mewn cyfnod o 30 diwrnod.
* **Gwiriad Manylach y Gweithlu Oedolion**. Y cyfiawnhad dros y lefel hon o wiriad yw y bydd angen i’r unigolyn fod yn cynnal unrhyw fath o hyfforddiant, addysgu, cyngor neu arweiniad yn gyfan gwbl neu’n bennaf oherwydd oedran, iechyd neu anabledd yr oedolion. Er mwyn cael eu dosbarthu fel person agored i niwed, rhaid i’r unigolyn fod yn derbyn gofal iechyd a chymdeithasol ac felly bod angen cymorth arnynt. Os yw’r unigolyn yn anabl ac nad ydynt yn derbyn cymorth, yna nid ydynt yn cael eu dosbarthu fel person agored i niwed e.e. rhywun mewn cadair olwyn.
* **Gwiriad Manylach y Rhestr Gwahardd Oedolion**. Y cyfiawnhad dros y lefel hon o wiriad yw y bydd yr unigolyn yn darparu gofal personol oherwydd oedran, salwch neu anabledd yr oedolion.

Unwaith y bydd eich cais wedi’i ystyried gan y tîm Derbyniadau, bydd y lefel gywir o Wiriad DBS yn cael ei neilltuo i chi a byddwch yn cael eich cofrestru gyda chwmni Grŵp GBG ac yn cael e-bost actifadu er mwyn cwblhau’ch gwiriad DBS. Os nad oes angen gwiriad arnoch, bydd y tîm Derbyniadau yn eich hysbysu drwy e-bost.

|  |  |
| --- | --- |
| **Rhif Myfyriwr** |  |
| **Enw** |  |
| **Cyfeiriad e-bost** |  |
| **Cwrs** |  |
| **Rheswm dros y gwiriad DBS** |  |